**Ysin keväässä**

01.05.2017 klo 14:01, Merja Penttinen

*Peruskoulu on pian päättymässä ysien osalta. On aika arvioida mennyttä aikaa ja saatuja oppeja. Pian ovat tunnelmat katossa, kun kevätjuhla alkaa lähestyä. Jatko-opiskelupaikka on jo mietittynä. Moni tietää jo vastauksen siihen tärkeää kysymykseen, mikä minusta tulee isona. Kevät sai kirjoittamaan omia runojakin...*

Kouluni sijaitsee aika lähellä Mäntän keskustaa. Kouluvuoteni täällä ovat olleet mukavia, vaikka en enää muistakaan niistä paljoa. Olen saanut uusia ystäviä ja olen tyytyväinen koulumenestykseeni. Koulu on omasta mielestäni antanut minulle hyvät eväät elämään ja opetus on ollut hyvää. Mielestäni koulussa olisi myös tekniikan ja tilojen puolella kehitettävää. Mm. koulun tietokoneet ja patterit voisivat olla paremmassa kunnossa, samoin sisäilmaongelmat pitäisi hoitaa. Parhaimpia koulupäiviä ovat olleet kevään viimeiset päivät, ja koulun liikuntapäivät.

Kun on kesäkuun kolmas päivä peruskouluni loppuu ja saan päättötodistukseni. Kevätjuhlan jälkeen aion olla ulkona kavereideni kanssa ja tehdä jotain. Olen (toivottavasti) iloinen hyvästä päättötodistuksesta, josta on hyvä fiilis ja jonka saamisen jälkeen on mukavaa lähteä viettämään loppukesälomaa.

Ensi syksynä olen opiskelemassa yläkerrassa, eli siis Mäntän lukiossa. Toivon että lukio-opinnot tulisivat valmiiksi ajallaan ja että saisin kirjoitettua mahdollisimman hyviä arvosanoja, sillä haluaisin hakea yliopistoon sen jälkeen. Isona haluaisin työskennellä lääkärinä, fysioterapeuttina, biologina, psykologina... jollakin tällaisella alalla, joka liittyy biologiaan.

kiiviHater

Minun kolme vuottani Koskelan Yläkoulussa ovat olleet tylsiä.Olen tyytyväinen minun arvosanoihini ja päättötodistukseen.Koulu on antanut minulle tarvittavat eväät tulevaisuutta varten.Opetus on ollut opettajakohtaisesti rennonpaa taikka tiukempaa. Itse tykkää rennosta opiskelusta, missä katsellaan vaikkapa filmejä ja dokumentteja. Huippukokemus on ehdottamasti päättötodistuksen saaminen.Paras koulupäivä on lyhyt ja rento sekä että päästään aikasin kotiin.

Elämä ysiluokalla on helppoa, kunhan teet asiat vain itsellesi helpoiksi. Kun hoidat kokeet kunnialla ja et riehu, niin teet asiat helpoiksi itsellesi.Kun vain hoidat koulun hyvin ja vapaa-ajalla et mieti koulua, niin kaikki menee mukavasti.

Kun kouluni päättyy kesäkuun 3.päivä, olen todella iloinen ja helpottanut sekä onnelinen. On ihanaa saada peruskoulu päätökseen ja päästä kesälomalle. Nauttimaan elämästä Suomen kesään.

Menen paikalliseen lukioon opiskelemaan ensi syksyllä.

Isona toivon että saan elättää itseni omilla hommilla tehden erilaisia itseäni kiinnostavia töitä ja puuhia.

 - - - -

Elämää ysillä -runo

Tämä kuuma lomatieto kyllä näyttää, missä kylmä avaruusmies kaipaa naurua kanssa käsikaverin. Elämä ottaa maailman ihannepalkinnon. Noin erikoinen ravintopätkä.

- - - -

Tunnelma on aika hyvä, koska peruskoulu loppuu ja jokainen ihminen pääsee eteenpäin elämässä.

Tuukka on metallilla ja Toni on auto-alalla.

Tuukasta tulee koneistaja tai levyseppähitsaaja ja Toni ei vielä tiedä.

Kouluni on aika ankea ja joskus makea. Meidän yläkouluvuodet ovat olleet mukavia, ja aika on mennyt todella nopeasti. Olen tyytyväinen opetukseen ja en ole tyytyväinen ruokaan. Minun mielestä koulussa kehitettävää olisi välitunnit. Terveiset lähetämme Juhani Pollarille  
paras koulpäivä on, että pääsee 12 ja on yhteiskuntaopin tunti.

 - - - - -

Meidän koulumme on ihan kiva. Yläkoulun vuoteni ovat olleet ihan mukavia ja luokka on alkanut joka vuosi tuntumaan omalta luokalta. Olen saanut uusia ystäviä ja tuttuja. Olen tyytyväinen meidän koulun pihaan, vaikka enemmän tuoleja/istumapaikkoja voisi olla. En ole tyytyväinen joidenkin opettajien opetukseen. Olen saanut ihan hyvät eväät tulevaisuuteen ja oppinut paljon uusia asioita. Meidän koulussamme on ihan hyvä opetus, mutta joillakin opettajilla olisi parannuksen varaa. Kehitettävää meidän koululla olisi koulutiloihin ja ehkä joihinkin sääntöihin. Paras koulupäivä alkaa myöhään ja tunneilla pelataan tai tehdään vaikka ryhmätöitä.

Elämää ysillä

Ysillä odotetaan peruskoulun loppua

ja päättötodistuksen saamista

jotkut ehkä lukiota

jotkut ehkä ammattikoulua

jotkut ehkä jotain muuta

Kun kesäkuun 3. päivänä peruskouluni päättyy, olen luultavasti kotona juhlimassa perheeni kanssa tai ulkona juhlimassa ystävieni kanssa. Oloni on varmaan aika vapaa, iloinen ja hermostunut, kun ajattelee lukioon pääsyä. Ajattelen myös tulevaa kesää ja sen tapahtumia.

Ensi syksynä olen opiskelemassa Mäntän lukiossa Mikä minusta tulee isona? Se jää vielä nähtäväksi.

- tyttöyläasteelta -

 Vuodet ovat olleet ihan mukavia ja rauhallisia. Välillä on ollut sellaisia hetkiä, ettei vaan aina jaksa, mutta kyllä siitä vaiheesta pääsee ohi, kunhan vaan lepää kunnolla.

Olen tyytyväinen opettajiin ja kouluun ylipäätään.  
Tulevaisuudessa pärjään varmasti ihan hyvin, vaikka fysiikkaa ja kemiaa en osaakaan. Nykyisestä opetuksesta olen tyytyväinen, koska saa lähinnä edetä ja oppia omaan tahtiin.

Koulussa pitäisi saada olla välitunnit sisällä, koska se olisi helpompaa kaikille, jotta ei tulisi aina turhia riitoja opettajien ja oppilaiden kesken. Koulussa pitäisi olla joku tila, missä voisi esim. lämmittää omat ruokansa, jos ei kouluruokaa tykkää syödä. Se saattaisi myös vähentää kaupassakäyntiä kouluaikana.

Paras koulupäivä olisi ehkä se, että oppilaat saisivat itse valita, mitä haluavat tehdä. Voisi olla vaikka pesäpallon pelaamista tai jalkapalloa.

Elämää ysillä

Vihdoin ysillä olemme me,   
nyt olemme antaneet kaikkemme.  
Kohta todistukset käteen saadaan,   
sen jälkeen meitä on turha tavoittaa.  
Nyt me kyllä lähdetään,  
eikä enään tulla tänne läävään.

- zorro -

Meidän koulu on ihan kiva, mutta liikaa sääntöjä.  
Nämä 3 vuotta ovat olleet ihan jees, välillä turhauttavia.  
Olen saanut uusia ystäviä.  
Olen tyytyväinen siihen, että jotkut opettajat ovat rentoja ja heidän tunnille meneminen on helpotus.  
En ole tyytyväinen joidenkin opettajien opetustapaan.

Välillä tuntuu, että tästä koulusta ei saa minkäänlaisia eväitä mihinkään, mutta ei asiat niin pahasti ole.  
Täältä löytyy pari aivan mahtavaa opettajaa, mutta pari semmoista joiden ei olisi tarvinnut olla minun opettajiani.  
Enemmän rentoja opettajia, ja rennompaa opetusta. Tottakai pitää olla kuria, mutta silläkin on rajansa.  
Lähetän terveisiä Hurstille, Timpalle ja Tiinalle.(ruotsin opelle)  
Yllä olevien opettajien tunneille on paras mennä!!

Elämää ysillä.

Ysiluokkani, elämän pisin vuoteni.  
Välillä turhauttavaa, mutta ihan hauskaa.  
Rennompaa vois olla, mut ei tää ollu täys nolla.  
Päättötodistusta kaikki odottaa, se ovelle jo koputtaa.  
Tää on ihan just ohi, ei mee kun tovi.  
Tää taakse jää, en tunne ikävää.

Tunnelma on hyvä olen ylpeä itsestäni, koska jaksoin ponnistella loppuun asti. Juoksen varmaan kotiin, laitan kavereille viestiä ja sitten lähetään juhlimaan ;)

Opiskelen ammattikoulussa täälä Mäntässä. Minä en tiedä vielä mikä minusta tulee isona.

- tyttöysiltä -

 - - - - - - -

Kouluni on oikein kiva KiVa-koulu. Täällä on paljon erinlaista tekemistä ja aika ei käy tylsäksi koskaan, ja opettajat ovat oikein mukavia joten aika ei käy koskaan pitkäksi.  
Ensinmäiset yläkoulu vuotemme ovat olleet hyvin rauhallisia, mukavia ja ne ovat menneet liian nopeasti. Toivomme että saisimme olla täällä vielä vuoden tai kaksi. Olemme oikein tyytyväisiä koulumme korkeaan opetustasoon, joka on aivan välttämätön meidän tulevaisuuteme kannalta.  
Ainoa miinus on kouluruoka, koska ylä-asteelaiset ovat hyvin nirsoja. Suosittelemme enemmän lihaa, se tepsii aina. Toinen, mitä ei oikeastaan voi miinukseksi sanoa, on se että koulussamme on paljon ilkivaltaa (joka on oppilaiden syytä).  
Koulussame ainoa parannettava asia on että MINÄ TAHDON SAADA LUVAN KÄYTTÄÄ LIIKUNTASALIA. Ihan sama saako kukaan muu kunhan itse pääsen heittämään koripalloa^\_^.  
Terveisiä Sannalle joka on hyvin opettanut meille englantia ja Turolle. Huippukokemuksemme oli, kun Turo (luokanvalvojamme) tuli kertomaan hyvin huolestuttavia uutisia siitä miten ysiluokkalaiset käyttäytyvät, mutta se ei koskenutkaan meitä! Jonka jälkeen seuraavalla tunnilla Turo sanoi että hän oli väärässä...  
Parhaita oppituntejamme ovat olleet joko valinnaisen tietotekniikkatunnit, tai englannin tunnit. Siellä ei koskaan aika käy tylsäksi.  
  
Elämää ysillä  
Olen ysiluokkalainen  
Kävelevä nainen  
Pipo päässä  
Tämä on elämäni, ysiluokkalaisen  
  
Koulun loputtua en usko, en tiedä muista, mutta omat tunnelmani ei todennäköisesti tule muuttumaan. Tylsää tulee, työtä täytyy tehdä (kesätyöt). En tule nauttimaan, enkä tule ansaitsemaan  
saamaani arvostusta. Olen todennäköisesti jumissa mökillä, ja toivon että pääsen pois... Aivan kuin viime kesänä.  
Lukio alkaa ensi syksynä, kaverit menevät lukioon muutamaa henkilöä lukuunottamatta. Täytyy taas tehdä töitä... Onko liikaa pyydetty saada ottaa lomaa ja olla yksin, ilman että kukaan valittaa, ilman että kukaan odottaa mitään, ilman että joku koko ajan vaati jotakin, ilman että itseltä vaaditaan osallistumista tai huomiota, onko se liikaa pyydetty? Ilmeisesti on. Koko ajan täytyy olla tekemässä jotakin, täytyy antaa aikaa jollekkin, täytyy keskittyä kouluun, koska muuten ei elämässä pärjää. Kiinnostaako? No ei hirveästi houkuta. Sitten kysytään mitä minusta tulee isona... Eläkeläinen? Mielellään vaikka heti, en tahdo tehdä työtä, en tahdo panostaa mihinkään, tahdon olla laiska, en toivo elämältä mitään, toivon muilta että jättävät rauhaan. Siinä toiveeni, tulevaisuuteni, nykyisyyteni ja menneisyyteni. Yksinkertaista.  
Ai niin joo tuo ylin teksti ennen runoa oli kouluaikani kaunisteltuna aikuisten luettavaksi, niin tulee vähän parempi mieli opettajille että päästää kaltaiseni laiskan koululaisen pois. En valehdellut, ehkä liiottelin, jätin osan totuudesta kertomatta, enkä valita huonoista hetkistä. Sitä se elämä on, siihen tottuu, eikä kaikki aina ole reilua. Opinko jotain näiden peruskouluvuosien aikana? Toki. Oliko se sen arvosta? En usko, olisin mielummin laiska enkä välitä, mutta odotusket korkealla ja opettajat ansaitsevat kehut, koska niin moni hyvä oppilas on kiitollinen heille eikä välttämättä kiitä.  
- - - - -   
  
Koulunkäynti on ollut rankkaa ja välillä ihan syöpää, koska tätä on pakko tehdä, vaikka ei haluaisi. Mutta nämä kolme vuotta on mennyt tosi nopeasti (onneksi). Olen oppinut jonkin verran uusia asioita.  
  
En tee kyllä runoja.  
  
Kun koulu loppuu, olen todennäköisesti kavereiden kanssa juhlimassa jossakin, että vihdoinkin tämä on loppu.  
Opiskelen syksyllä Mäntän amiksessa. En osaa sanoa, mitä minusta tulee isona.   
  
- Mr. Puntti -

 - - - -  -

Koulu on kiva, joskus hauska. Yläkouluvuoteni ovat olleet mukavia, ihan hyvin on mennyt. Olen saanut hirveästi valituksia siitä, että kohta pääsee koulusta. En ole tyytyväinen siihen, että en pääse näkee kavereita enää. Sanoisin opetuksesta, että se on tylsää. Pitäisi olla enemmän tekemistä.

Lähettäisin terveisiä hyville ystäville ja sanoisin, että on kiva olla teidän kaveri. Silloin, kun tehdään jotain kivaa.

Lomalla lähden ajelee ja pitää hauskaa.

Syksyllä olen ammattikoulussa ja jollain alalla. Isona minusta tulee ensihoitaja.

- pp-paviaani -

- - - - -

Koulu on ollut välillä hauskaa. Ensimmäiset vuodet olivat helppoja mut viimeinen vuosi on ollut raskas. Olen saanut lisää tietoa. Hyvät eväät oon saanu. Lomalla lähden ajelemaan ja pitämään hauskaa. Toivon, että pääsen Jyväskylään opiskelee logistiikkaa. Isona toimin varmaan jollain kuljetusalalla.

- Kensei -

- - -  -

 Koulussa on haauskaa ja vuodet ovat menneet hyvin. Olen saanut hyviä ystäviä. Koulu on antanut hyvät eväät tulevaisuuteen. Opetus on ollut hyvää. Koulus pitäisi parantaa ilmanlaatua. Kahoot-oppitunti on paras. Lähetän paljon terveisiä hyville ystäville.

Olen onnellinen selvittyäni peruskoulusta ja pääsemisestä kesälomalle, mutta tulee silti haikea mieli. Opiskelen ensi syksynä lukiossa. Minusta tulee isona insinööri.

- En ole Patukka -